it fi en is is en is is es en en is de it ca is es es is sk is de en sk de tr is is es is is nl is en de is is is is is is de it en it de is de sk da is is vi es de is vi es tl is is da is is en de is gl is is pt is is is en de is en en en es en is is is is is de is is is is is de is is is is cs en is is is fr it is fr it is fr it is cs is is hbs_lat pt pl is fr it is fr it is fr it is is is cs is is hbs_lat pt ceb is is is is is is et is is is is is is is en is is is is is is et is is is is is is is is fr it is fr it is fr it is cs is is hbs_lat pt pl is fr it is fr it is fr it is is is cs is is hbs_lat pt en en en is sk en is ceb ja ceb en en sk is en ru is id is is id is es is is fr is is is is is is is is en ja sk en is en is en is is is en is is ja fr en ceb is is is is is is is is pl is is en is is is is is is is is sk is is is is is ja is en sk ceb is en is is sk fr et de is fr fr ceb is fr is is is is ja is en en is is hu is en is is en en is en is en is is en is en is pt is en is en is pt is is is en is ja is en is en is is is is is is ja en en is is cs is en is is is is is is is is is ceb en is is is pam is en is is is is is is is is is is is is is is uk is es en cs is is is is is es is is ceb en is is is en pam is en is is is is is is is is en is is is is is is uk is war es is en cs is is is is is is is ceb en is is is pam is en is is is is is is is is is fr is war is is is is cs is is is is is is ceb en is is is pam is en is is is is is is is is is is is is uk is is is is cs is is is is is is is ceb en is is is pam is en is is is is is is is is is is is uk is is is is cs is is is es is is is ceb en is is is pam is en is is is is is is is is is is uk is is is is cs is is is is is is is ceb en is is is pam is en is is is is is is is en is is is is is is uk is war es is en cs is is is is is is ceb en is is is pam is en is is is is is is is is is is is uk is is is is is cs is is is is is ceb en is is is pam is en is is is is is is is is is is is is is nb is cs is is is is es is is ceb en is is is pam is en is is is is is is is is is is is uk is is is is cs is is is is is is ceb en is is en pam is en is is is is is is is is is is is is uk is is is en cs is es is is is is is is en is en is is is is hbs_lat is hbs_lat is is is is is ca en en en is sk is is en en is is ko is ca is nb et pt is is is is ca en en en is en es
Alicante - Benidorm, Albir, Calpe
Benidorm - með Hjördísi Geirs
Singapúr og Bali á eigin vegum
Singapore, Víetnam, Manila og Malasía
Valle del Este á Spáni
Tenerife - Tveir frábærir staðir
Gönguferð í Flórens og nágrenni
79.900 kr    og 12.500 Vildarpunktar** Á mann m.v. 2 í herbergi með morgunmat á O'Callaghan Mont Clare, 2. nóvember, 3 nætur.
Helgarferðir 2. - 5. nóvember og 16. - 19. nóvember.
Fararstjórar: Svanhildur Davíðsdóttir og Jón Baldvin Halldórsson
Dublin á Írlandi er einstök borg sem hefur unnið hug og hjörtu margra Íslendinga í gegnum árin. Það er varla annað hægt en að hrífast af umhverfinu, menningunni og lífsgleði innfæddra. Frá Íslandi er aðeins tveggja tíma flug til Dublinar og er VITA stolt af því að geta boðið áhugasömum að sækja þessa höfuðborg Írlands heim. Við fullyrðum að hún sé í hópi skemmtilegustu borga Evrópu.
Í Dublin eru vel á annað þúsund barir og krár, þar sem þjóðdrykkirnir Guinness (dökkur bjór), Jameson (viský) og Bailey's (rjómalíkjör) njóta iðulega mestu vinsældanna. Það verður ekki tekið af Írunum að þeir kunna sannarlega að skemmta sér og hin svokallaða „pöbba-stemning“ sem gjarnan myndast er sannarlega ógleymanleg. Segja má að gönguferð í Temple Bar hverfinu sé hreinlega upplifun út af fyrir sig, slík er stemmningin þar þegar kvölda tekur.
Mikið úrval góðra veitingastaða er að finna í Dublin og geta gestir þá valið á milli amerískra, skandinavískra, austurlenskra nú eða að sjálfsögðu sér írskra veitingastaða. Úrvalið er mikið og gæði matseldar eru víðast hvar framúrskarandi.
Í miðborg Dublin er mikið lagt upp úr ólíkum menningarviðburðum þar sem úrvalið og fjölbreytnin er jafnan mest á haustin. Fjölmörg leikhús eru í borginni og auðvelt er að komast á áhugaverða tónleika. Þá njóta danssýningar jafnan mikilla vinsælda á meðal erlendra ferðamanna, ekki síst sýningar þar sem sjálft þjóðarstolti eyjaskeggja er í forgrunni, réttara sagt írski steppdansinn.
Einnig er frábær skemmtun að bregða sér út fyrir borgina eina kvöldstund og upplifa írska kvöldkemmtun eins og hún gerist best. VITA býður upp á slíka ferð auka annara skemmtilegra skoðunarferða.
Helgarferðir 2. - 5. nóvember og 16. - 19. nóvember.
Fararstjórar: Svanhildur Davíðsdóttir og Jón Baldvin Halldórsson
Dublin á Írlandi er einstök borg sem hefur unnið hug og hjörtu margra Íslendinga í gegnum árin. Það er varla annað hægt en að hrífast af umhverfinu, menningunni og lífsgleði innfæddra. Frá Íslandi er aðeins tveggja tíma flug til Dublinar og er VITA stolt af því að geta boðið áhugasömum að sækja þessa höfuðborg Írlands heim. Við fullyrðum að hún sé í hópi skemmtilegustu borga Evrópu.
Í Dublin eru vel á annað þúsund barir og krár, þar sem þjóðdrykkirnir Guinness (dökkur bjór), Jameson (viský) og Bailey's (rjómalíkjör) njóta iðulega mestu vinsældanna. Það verður ekki tekið af Írunum að þeir kunna sannarlega að skemmta sér og hin svokallaða „pöbba-stemning“ sem gjarnan myndast er sannarlega ógleymanleg. Segja má að gönguferð í Temple Bar hverfinu sé hreinlega upplifun út af fyrir sig, slík er stemmningin þar þegar kvölda tekur.
Mikið úrval góðra veitingastaða er að finna í Dublin og geta gestir þá valið á milli amerískra, skandinavískra, austurlenskra nú eða að sjálfsögðu sér írskra veitingastaða. Úrvalið er mikið og gæði matseldar eru víðast hvar framúrskarandi.
Í miðborg Dublin er mikið lagt upp úr ólíkum menningarviðburðum þar sem úrvalið og fjölbreytnin er jafnan mest á haustin. Fjölmörg leikhús eru í borginni og auðvelt er að komast á áhugaverða tónleika. Þá njóta danssýningar jafnan mikilla vinsælda á meðal erlendra ferðamanna, ekki síst sýningar þar sem sjálft þjóðarstolti eyjaskeggja er í forgrunni, réttara sagt írski steppdansinn.
Einnig er frábær skemmtun að bregða sér út fyrir borgina eina kvöldstund og upplifa írska kvöldkemmtun eins og hún gerist best. VITA býður upp á slíka ferð auka annara skemmtilegra skoðunarferða.
79.900 kr    og 12.500 Vildarpunktar** Á mann m.v. 2 í herbergi með morgunmat á O'Callaghan Mont Clare, 2. nóvember, 3 nætur.
Flugvöllurinn er Dublin International Airport (DUB).
Flogið með Icelandair. Flugið tekur u.þ.b. 2 klukkustundir.
Leyfilegt er að taka með sér 1 tösku sem vegur að hámarki 23 kg og er mest 158cm á lengd, ef flogið er á almennu farrými.
Hægt er að finna nánari upplýsingar um leyfilegan farangur á vefsíðu Icelandair.
Hægt er að bóka akstur til og frá flugvelli og þarf að greiða fyrir það sérstaklega. Frá flugvellinum til miðborgarinnar er um 20 mínútna akstur.
Frá 26. október til 30. mars er Dublin á sama tíma og Ísland, en frá 30. mars til 25. október eru Dublin einum tíma á undan
Lang flestar búðir og veitingastaðir taka öll helstu kreditkort. Ekki er hægt að treysta því að hægt sé að greiða fyrir vöru eða þjónustu með debetkorti, en að sjálfsögðu er hægt að taka pening út úr hraðbönkum, hvort sem er út á kredit- eða debetkort. Nota þarf PIN-númer á allar greiðsluvélar. Þetta á við bæði um verslanir og veitingastaði.
Almenningssamgöngur eru góðar, tveggja hæða strætisvagnar eru áberandi og tiltölulega auðvelt er að fá leigubíla. Við mælum þó sérstaklega með því að fólk ferðist á tveimur jafnfljótum .
Það er langsamlega besti fararskjótinn til á að upplifa borgina sem best og drekka í sig menninguna og söguna sem býr í götunum og byggingunum.
Það er svo sannarlega vert að heimsækja Dublinarkastalann, sem felur í sér mikla og merkilega norræna víkingasögu. Þjóðminjasafnið (National Museum of Ireland) er einnig áhugavert þar sem fræðast má um sögu Íra frá örófi alda.
Öllum ferðalöngum er ráðlagt að fara vel yfir sínar tryggingar áður en lagt er af stað í ferðalag og kaupa sérstaka ferðatryggingu sé hún ekki þegar innifalin í korti eða heimilistryggingu viðkomandi. Einnig er gott að hafa meðferðis tryggingaskírteini frá Tryggingastofnun ríkisins, komi eitthvað óvænt upp á.
Það hagstætt og skemmtilegt að versla í Dublin, hvort sem er í bænum á Grafton Street verslunargötunni eða í Dundrum verslunarmiðstöðinni.
Þessi aðalverslunargata borgarinnar, er ómissandi viðkomustaður allra þeirra sem leggja leið til sína til Dublinar. Það er samdóma álit margra arkitekta að gatan sé á meðal þeirra best heppnuðustu í gjörvallri Evrópu. Verslanirnar á götunni eru af öllum toga og þar er frábær blanda alþjóðlegra vörumerkja og minni verslana sem innfæddir reka.
Tilvalið er að gera sér ferð í Dundrum-verslunarmiðstöðina sem er ein sú stærsta sinnar tegundar í Dublin. Til að komast þangað er þægilegast að taka Luas trammann við St.Green garðinn eða við Camden Court hótelið fyrir þá sem þar gista. Greiða þarf í Luasinn (sporvagnar Dublinar) áður en farið er um borð, greiðsluvélar eru á brautarpallinum og kostar fargjaldið um € 4.50 báðar leiðir. Athugið að farið er út við Balally sem er einni stöð lengra en Dundrum.
Rétt fyrir utan borgina er Kildare Village Outlet með amerísku sniði og tekur rúma klukkustund að keyra þangað með rútum sem stoppa á Georges Quay. Þarna er að finna vandaðar vörur á góðu verði.
Þess má geta að í Dublin er engin VSK af barnafatnaði.
14. og 21. apríl. 3. og 17. nóvember.
3. og 17. nóvember
Ekið verður framhjá öllum helstu byggingum borgarinnar m.a Þjóðminjasafnið, Stjórnarráðið, Trinity háskóla, auk þess sjáum við Kristkirkju og kirkju heilags Patreks. Frá miðborginni liggur leiðin í Fönix garinn en þar er m.a bústaður forseta landsins. Þar verður stutt stopp við minnismerki um heimsókn páfa til Dublin. Að lokum er haldið út að Dublin flóa í litla fiskibæinn Howth sem er í dag hluti af Dublin borg. Ferðinni lýkur niður í miðborginni og því upplagt að nota seinni hluta dagsins til að skoða sig um í miðborginni.Þægileg og skemmtileg hálfsdagsferð um borgina.
Tími: Lagt af stað frá hótelum um kl. 9:30 og komið til baka um kl. 13:00.*
Innifalið: Akstur og íslensk fararstjórn.
Kráarkvöld á „ekta írskri krá
15. og 22. apríl
3. og 17. nóvember
Staðsettur í útjaðri Dublin við rætur Wiclow fjalla. Kráin ber nafn hljómsveitarinnar Merry Ploughboys. Liðsmenn hennar, sem hafa spilað saman frá árinu 1988, halda uppi fjörinu á staðnum á hverju kvöldi. Þeir hafa átt og rekið krána frá árinu 2006 og kunna svo sannarlega að halda uppi fjöri og einstakri stemmningu. Hér er boðið upp á írska kvöldskemmtun eins og hún gerist hvað best, írskur matur, írsk tónlist og frábærir dansarar sem svo sannarlega eru fær í hinum einstaka steppdansi.
Tími: Rútuferðir frá fyrirfram ákveðnum stöðum um kl 18:00. Nánari upplýsingar um tíma og staðsetningar
er að finna í handbók sem farþegar fá við komuna til Dublin.  Aksturinn tekur liðlega hálftíma.
Innifalið: Akstur á vegum krárinnar, þriggja rétta kvöldverður og írskir dansarar.
Myndbönd frá MP pub.
*Athugið að lágmarksþátttaka í skoðunarferðir eru 20 manns og áskilur ferðaskrifstofan sér rétt til að fella niður ferðir niður náist sú þátttaka ekki.
Dagsferð til Belfast á Norður Írlandi
Belfast tilheyrir Ulsterhéraði og er stærsta borgin á Norður-Írlandi og höfuðborg landsins. Saga Belfast á seinni tímum er mörkuð þeirri skálmöld sem þar ríkti í þrjá áratugi en allt er nú gjörbreytt til hins betra eftir að friður komst á.  Belfast á sér merka sögu í líniðnaði og skipasmíðum.  Nýjar atvinnugreinar hafa nú tekið við en Norður-Írar minnast stórveldistíma í iðnaði þegar þúsundir manna unnu til dæmis að smíði á heimsins stærstu skipum. Það margfræga glæsiskip Titanic var eitt þeirra og þar sem skipið var smíðað er nú nýlegt og glæsilegt Titanic safn. Við byrjum á því að skoða safnið en þar er á myndrænan og lifandi hátt frætt um smíði Titanic og söguleg endalok skipsins. Með ljósmyndum, lifandi myndum og lestarferð er brugðið upp mynd af iðnaðarsögu Belfast og þeim aðbúnaði sem iðnaðarmenn fyrri tíma þurftu að sætta sig við. Í safninu eru veitingastaðir og minjagripaverslun.
Eftir Titanic safnið er skoðunarferð um Belfast. Við förum meðal annars um svæði kaþólskra og mótmælenda, Falls Road og Shankill Road,  sem ekki var leyft að aka um meðan ófriður var.  Nú er það hættulaust en áhrifamikið að skoða veggmyndirnar sem voru áberandi í áróðursstríði átakahópanna. Berlínarmúrinn er fallinn en langur "friðarveggur" skilur enn að þá hópa sem áður elduðu grátt silfur saman.  Skoðunarferðinni lýkur í miðborginni þar sem gefst góður tími til þess að líta í búðir, fara á veitingastað eða kíkja á "pub". Hafa bara í huga að nú erum við á bresku landi þar sem búðirnar eru breskar og ekki evra heldur breskt pund.  En auðvitað er hægt að nota greiðslukortin.  Frá Belfast er svo ekið beint á flugvöllinn í Dublin.
Tími: Lagt af stað frá hótelum um kl. 9:00 og ferðin endar á flugvellinum.
Innifalið: Akstur, íslensk fararstjórn og aðgangseyrir að Titanic safninu.
Dragðu djúpt inn andann og upplifðu Dublin
Dublin á eigin vegum
Í höfuðborg eyjunnar grænu er margt að sjá og gera.
Guinness Store House 
Dublin á eigin vegum
Á einni helgi er ekki mögulegt að komast yfir allt sem í boði er en hér koma punktar um áhugaverða staði sem gaman er að heimsækja og skoða.
Pöbba menningin á Írlandi er í hæsta máta lifandi og er þess vegna pöbba heimsókn eitthvað sem allir verða að gera, líka þeir sem eru ekkert sérstaklega hrifnir af bjór.  Í borginni er að finna  ótal marga og þó er flesta þeirra að finna í Temple Bar hverfinu og heyra má útá göturnar írskir þjóðlaga og tregasöngvar. Sögufrægir eru þó O´Donoghuges á Merrion Row þar sem The Dubliners voru uppgötvaðir og The Brazen Head, elsti pöbb borgarinnar, stofnaður 1198.
Laugardagur í Temple Bar
Temple Bar er ekki bara pöbb heldur heilt hverfi þar sem Dublinarbúar og ferðamenn rölta hlið við hlið. Hér er mikið líf alla daga vikunar en laugardagur, með allskyns markaði, er uppáhald margra. Í Cows Lane koma hönnuðir út með skartgripi, fatnað og allkyns list á milli 10 og 17. Temple Bar torg breytist í paradís bókaunnenda á milli 11 og 18 og þegar svengdin segir til sín þá er bara að kíkja á matarmarkaðinn við Meeting House Square sem er opin til 16:30.
Staðsett í hjarta borgarinnar og heimsókn i Old Jameson viský verksmiðjuna er meira en bara ferð, það er spennandi og grípandi upplifun sem örugglega fræðir og skemmtir gestum. Upplifið sögu John Jameson, andrúmsloftið og ofar öllu, bragðið. Þú munt uppgötva leyndarmálið hvernig þrjú einföld efni, vatn, bygg og ger geta breyst í mjúkan eðaldrykk sem er og verður alltaf Jameson Irish Whiskey.
Hop On Hop Off
Ferð um borgina í vögnum með leiðsögn (enskumælandi) hljómar kannski einfalt en er reglulega skemmtileg. Nokkur fyrirtæki bjóða uppæa slíkar ferði eins og t.d Dublin Bus þar sem maður getur farið af og í vagnana eins og manni hentar. Hægt er að kaupa dagspassa eða passa sem duga fleiri daga. Í kirkjunni á Suffolk Street er að finna upplýsingamiðstöð fyirr ferðamenn og má þar sjá annað spennandi sem í boði er.
Afar fallegt bókasafn sem vert er að skoða og þar er einnig að finna Book of Kells. Handrit þetta er skrifa um 800 A.D. og talið eitt það fallegasta í heimi, skrifað af írskum munkum  og eru Guðspjöllin fjögur skrifuð á latínu. Bókin var grafin í jörðu vegna hræðslu um að Víkingar kæmu böndum á hana. Eftir að hún fannst aftur hefur hún verið geymd örugglega í Trinity eða frá 1653. Hákólabygging Trinity Háskóla er einnig fallegt og gaman að ganga um lóð skólans.
National Gallery of Ireland
Hér að finna safn af 2,500 málverkum og tug þúsund af öðrum listaverkum s.s. vatnslitamyndum, teikningum og skúlptúrum. Merkustu verkin eru m.a eftir Caravaggio, Picasso, Van Gogh og Monet.
National Museum of Ireland
Gangið inná Þjóðminjasafnið á Kildare Street og látið töfra flytja ykkur aftur til fortíðar. Afar fallegt og skemmtilega uppsett safn.
Hér er hægt að skoða sögu Dublin borgar, frá því Víkingar komu og skírðu borgina Dublin, sem þýðir Svarta tjörn. Á leið um safnið rekur maður augun í nöfn sem við könnumst við úr Íslendingasögunni.
Þetta er  einn af stærstu borgargörðum í Evrópu. Í garðinum er mikið fuglalíf og um garðinn hlaupa villt dádýr. Einnig er dvalarstaður Forsetans þarna og ameríska Sendiráðið.
Sjáið margar sjaldgæfar og framandi dýrategundir í þessum fallega og afar snyrtilega garði.Dublin Zoo er staðsettur í Phoenix Garðinum í hjarta Dublinar
Þó væri ekki nema bara að þeirri einu ástæðu þá er Kilmainham Gaol merkilegt fyrir að vera stærsta ónotaða fangelsið á eyjunni.Heimsókn hingað gefur gestum raunsætt innsýni um hvernig það var að vera lokaður hér inní og refsað frá því það fangelsið opnaði 1796 og þar til því lokaði 1924, það allra versta og hryllilegasta sem skrifað er um í írskri nútíma sögu.
Mögulegt er að leigja hjól  sem eru á stöndum víðsvegar um borgina og er það skemmtilegur ferðamáti.
Höfuðstöðvar Guinnes bjórsins hjá St. Jame´s Götu-, þar sem finna má glæsilegt safn.
 Dublin á eigin vegum
Skoðunarferð um Guinness Store House
Gestir fá að sjálfsögðu að bragða á ölinu dökka úr útsýnisturni þar sem sést vel yfir alla Dublin.
Í ár er haldið uppá 250 ára afmæli Guinness Store House og gefur það enn frekar tilefni til að heimsækja staðinn. Þú gengur um á eigin vegum og fræðist um framleiðsluna frá byrjun og getur séð gamlar auglýsingar og skoðað í gjafavöruversluninni þeirra. Hvað segir þú um Guinness-karamellur eða Guinness-sinnep?
Þegar þú kemur svo uppá efstu hæð í þessu sjö hæða húsi, þá getur þú hvílt þreytta fætur með (fría) Guinness bjórinn þinn á barnum. Barinn er í glerbyggingu og með 360° útsýni yfir borgina. Heimasíða Guinness Store House
Það er frábær skemmtun að bregða sér út fyrir borgina og upplifa ekta írska kvöldskemmtun eins og hún gerist best.
 Guinness Store House
Dublin á eigin vegum 
Kráarkvöld á „ekta írskri krá“,
Við bjóðum upp á slíka ferð eina kvöldstund á hinni klassísku sveitakrá Merry Ploughboys sem hefur heillað landann með góðum mat í bland við írskan þjóðsöng og dans
Staðsettur í útjaðri Dublin við rætur Wiclow fjalla.
Kráin ber nafn hljómsveitarinnar Merry Ploughboys en liðsmenn hennar, sem hafa spilað saman frá árinu 1988, halda uppi fjörinu á staðnum á hverju kvöldi.  Þeir hafa átt og rekið krána frá árinu 2006 og kunna svo sannarlega að halda uppi fjöri og einstakri stemmningu.
Hér er boðið upp á írska kvöldskemmtun eins og hún gerist hvað best, ísrkur matur, írsk tónlist og frábærir dansarar sem svo sannarlega eru fær í hinum einstaka steppdansi.
Tími: Farið um kl. 18:00 frá Shelbourne hótelinu (við Stephens green garðinn) og ekið á krána. Aksturinn tekur liðlega hálftíma.
Komið til baka um kl. 23:00.
Innifalið: Akstur á vegum krárinnar, þriggja rétta kvöldverður og írskir dansar
O Callaghan Mont Clare Hotel
Stutt í verslun og þjónustu
O Callaghan Mont Clare Hotel
Hlýlegt og þægilegt hótel á frábærum stað í hjarta Dublin. Hótelið stendur við Merrion-torg og helstu söfn, verslunargötur og veitingastaðir eru í léttu göngufæri.
Í hótelinu eru 84 vistarverur sem skiptast í 66 rúmgóð herbergi og 8 svítur fyrir tvo einstaklinga. Innréttingar eru í klassískum stíl, úr dökkum við með vínrauðu áklæði. Teppi er á gólfum. Sjálfsögð þægindi eins og stillanleg loftkæling og upphitun, flatskjársjónvarp með gervihnattarásum, sími, öryggishólf, aðstaða til að laga kaffi og te og buxnapressa eru í öllum vistarverum. Gestum býðst þráðlaus nettenging að kostnaðarlausu. Á baðherbergjum er hárþurrka og ókeypis baðvörur.
Morgunverðarhlaðborð er borið fram á veitingastaðnum Goldsmith's þar sem veggir eru viðarklæddir og sjarmerandi írskur andi svífur yfir vötnum. Á kvöldin er boðið upp á evrópska matargerð undir írskum áhrifum með áherslu á ferskt hráefni úr nágrenninu. Á Oscar's Bar & Kitchen er andrúmsloftið afslappaðra og valið stendur um allt frá samlokum og hamborgurum upp í dýrindis fiskrétti, auk úrvals allra handa drykkja.
Gestum býðst að nota líkamsræktaraðstöðu allan sólarhringinn á systurhóteli Mont Clare, hinum megin við götuna. Starfsfólk gestamóttöku veitir upplýsingar um skemmtilegar hlaupaleiðir í nágrenninu.
Móttakan er opin allan sólarhringinn og þar er töskugeymsla og boðið er upp á þvottaþjónustu og þurrhreinsun. Funda- og veisluaðstaða er í hótelinu.
O'Callaghan Mont Clare er einfaldur og þægilegur kostur fyrir þá sem leggja áherslu á frábæra staðsetningu í hjarta Dublin.
Örstutt er í almenningssamgöngur.
Veitingastaðir: Á hóteli og allt um kring
Best Western Academy Plaza Hotel
Best Western Academy Plaza Hotel
Mjög gott hótel rétt við O’Connell-stræti í hjarta miðborgarinnar, í um 10 mínútna göngufjarlægð frá Dublin-kastala og Temple Bar hverfinu. Veitingastaðir, verslunargötur og almenningssamgöngur á alla kanta. Rúta sem gengur frá flugvellinum stoppar rétt við hótelið.
Í hótelinu eru 304 nýlega uppgerð herbergi sem ætluð eru frá einum og upp í fjóra einstaklinga. Innréttingar eru nútímalegar og þægilega, í björtum litum. Teppi eru á gólfum. Öll herbergin eru búin stillanlegri loftkælingu og upphitun, flatskjársjónvarpi með fjölda gervihnattarása, síma, öryggishólfi sem rúmar fartölvu, straujárni og -borði og aðstöðu til að laga te og kaffi. Á baðherbergjum er hárþurrka og ókeypis baðvörur. Þráðlaus nettenging er gestum að kostnaðarlausu.
Morgunverðarhlaðborð er í veitingasal. Sir Harry’s Grill Bar & Bistro er veitingastaður og bar í senn, eins og nafnið ber með sér, og þar er lögð áhersla á að nýta ferskasta hráefni í boði hverju sinni. Þar er einnig gott úrval af víni, kokteilum, kaffidrykkjum og tei.
Góð líkamsræktaraðstaða er í hótelinu, nóg af lóðum að lyfta og þeir sem svitna ekki nóg á gönguferðum um borgina geta bætt úr því þar. Í heilsulindinni er í boði nudd og aðrar líkamsmeðferðir og þar er hárgreiðslu- og snyrtistofa.
Gestamóttakan er opin allan sólarhringinn og þar er töskugeymsla og boðið er upp á þvotta- og þurrhreinsiþjónustu og gjaldeyrisskipti.
Academy Plaza gæti varla verið betur staðsett í hjarta miðborgarinnar. O’Connell-breiðstrætið er handan við hornið og verslanir, veitingastaðir, barir og klúbbar í götunum í kring.
Aðeins tekur 10 mínútur að ganga að Dublin-kastala og almenningssamgöngur eru rétt við hótelið svo auðvelt er að komast að öllum helstu söfnum, kennileitum og öðrum áhugaverðum viðkomustöðum borgarinnar.
Veitingastaðir: Á hóteli og allt um kring
Eitt vinsælasta hótelið í Dublin
Mjög gott fyrir hópa
Skemmtilegur írskur bar á hótelinu
Gott hótel sem er vel staðsett nálægt Stephen´s Green garðinum í göngufæri við miðbæinn.  Á hótelinu er heilsurækt og sundlaug, einnig veitingastaður, bar og krá þar sem hægt er að fá létta rétti. Miðbærinn er í 10 - 15 mín göngufjarlægð. Við hliðina á hótelinu er frábær írskur bar The bleeding horse, en þar er kjörið að setjast inn eftir bæjarrölt og fá sér einn Guinness.
Herbergin eru stór og vel búin með sjónvarpi, síma, internettengingu, hárþurrku, buxnapressu og bakka með hraðsuðukönnu, te og kaffi.
Sameiginleg aðstaða er fín og góðar seturstofur við gestamóttökuna. Hótel sem hentar mjög vel fyrir hópa.
Miðbær: 10 - 15 mínútur
Veitingastaðir: Á hótelinu og í næsta nágrenni
Bar: Á hótelinu og ekta írskur bar við hliðina á hótelinu
Nettenging: frítt wifi á herbergjum og sameiginlegum rýmum
Alexander O Callaghan hotel
Í göngufæri frá aðal verslunargötunni
Alexander O Callaghan hotel
Gott fjögurra stjörnu hótel, vel staðsett í miðborginni og í göngufæri frá aðal verslunargötunni Grafton Street. Einnig er stutt að ganga yfir á Merrion Square eða að Trinity skólanum.
Gestamóttakan er opin og björt með setustofu, bar og veitingasal.
Herbergin 102 eru í léttum og ljósum litum með góðum rúmum og sængum. Í herbergjunum er sími, flatskjár, nettenging, öryggishólf, loftkæling og upphitun, hárþurrka, te- og kaffisett.
Einnig er hægt að komast á þráðlaust net á herbergjum og í móttöku.
Notalegt og nútímalegt hótel í hjarta Dublin.
Miðbær: 1 km - 15 mín. ganga
Veitingastaðir: Á hótelinu og í næsta nágrenni
Nettenging: Frítt wifi í 30 mínútur á herbergjum og sameiginlegum rýmum eftir það er gjald
Double Tree by Hilton
Áður þekkt sem Burlington
Hentugt fyrir stóra hópa
Double Tree by Hilton
Double Tree by Hilton, áður þekkt sem Hótel Burlington er gott 4ra stjörnu hótel og eitt stærsta hótelið í borginni með 500 herbergi. Hótelið er staðsett við Burlington road. Gestamóttaka, setustofa, bar og veitingastaður. Þægileg gönguleið sem tekur um 20 mínútur frá hóteli að Grafton stræti sem er vinsælasta verslunargata Dublin borgar.
Sameiginleg aðstaða hótelsins hentar sérstaklega vel fyrir hópa.  Á Burlington er einn besti pöbb borgarinnar auk lobby bars, þar sem hægt er að fá létta rétti á daginn og kokteilbar, sem er opinn á kvöldin. Salir eru miklir og myndarlegir, bæði veitinga- og morgunverðarsalur og salarkynni þar sem fyrirtaks aðstaða er fyrir hátíðakvöld.
Herbergin eru vel búin með sjónvarpi, síma, net-tengingu, smábar, hárþurrku og buxnapressu. Te/kaffi-sett er á herbergjum.
Miðbær: 1,5 km - 20 mín. gangur
Nettenging: Frítt wifi á herbergjum og sameiginlegum rýmum
St.Stephens Green O Callaghan Hotel
Við Stephen's green garðinn
St.Stephens Green O Callaghan Hotel
Gott fjögurra stjörnu hótel á allra besta stað í Dublin. Hótelið er í fallegri og sjarmerandi byggingu við Stephen´s Green almenningsgarðinn í hjarta borgarinnar. Örstutt er að göngu- og verslunargötunni Grafton Street.
Flottur bar og góður veitingastaður með fallegu bókasafni.
Herbergi eru 90 og öll innréttuð í mismunandi litum.  Þau eru með síma, gervihnattasjónvarpi með flatskjá, nettengingu, öryggishólfi, síma, hárþurrku, te- og kaffisetti.
Miðbær: 400 metrar - 5 mín. gangur
Veitingastaðir: Á hótelinu og í næsta nágrenni
Nettenging: Þráðlaus nettenging án er á sameiginlegum svæðum og í herbergjum
The Gibson Hotel, Dublin
Við 3Arena og höfnina
The Gibson Hotel, Dublin
Einstaklega fallegt og nútímalegt hótel þar sem sérstök áhersla er lögð á afslappað umhverfi og góða þjónustu. Á einstökum stað við hlið 3Arena tónleikahússins við höfnina í Dublin. Almenningssamgöngur eru við hótelið og með þeim er 5 mínútna ferð í miðbæinn.
Í hótelinu eru 252 bjartar og fallega hannaðar vistarverur sem rúma allt að fjórum einstaklingum. Innréttingar eru nútímalegar en um leið hlýlegar. Lýsing er þægileg, gluggar ná frá gólfi upp í loft og innréttingar eru í hvítum og dempuðum litum. Teppi eru á gólfum. Að sjálfsögðu eru öll nútímaþægindi til staðar, eins loftkæling og upphitun, sími, flatskjársjónvarp, aðstaða til að laga te og kaffi, straujárn og -borð og öryggishólf sem rúmar fartölvu. Á baðherbergjum er sturta, kraftmikil hárþurrka og lífrænar baðvörur. Góð þráðlaus nettenging er á herbergjum, gestum að kostnaðarlausu.
Þó að veitingastaðir og barir séu í næsta nágrenni er óþarfi að leita langt yfir skammt. Veitingastaðurinn Coda býður upp á ljúffenga rétti af matseðli í aflöppuðu umhverfi og vínveggurinn, já veggurinn, því að slíkt er úrval víns frá öllum heimshornum, er óneitanlega glæsilegur. Hemi-barinn er svo á þriðju hæðinni, nútímalega innréttaður, baðaður náttúrlegri birtu og opinn út á verönd með austrænum gróðri. Barborðið þar er litlir 10 metrar á lengd.
Nautnaseggirnir sem þurfa alveg sérstöku dekri að halda ættu að slaka á í japönsku koparböðunum á hótelveröndinni og njóta undurfagurs útsýnisins yfir Wiklow-fjallgarðinn.
Gestamóttakan er opin allan sólarhringinn, með töskugeymslu, þvotta- og þurrhreinsiþjónustu og gjaldeyrisskiptum.
Gibson Plaza er á einstökum stað við höfnina í Dublin. Frábær valkostur fyrir þá sem þrá afslöppun og hvíld frá ys og þys hversdagsins en vera þó aðeins í 5 mínútna fjarlægð frá iðandi mannlífi, verslunum og veitingastöðum í miðborginni.
Miðbær: 5 min frá miðborginni
Veitingastaðir: Á hóteli og í næsta nágrenni
Hentar vel fyrir hópa
Ballsbridge-hótelið er í einu fínasta hverfi Dyflinnar og úrval veitingastaða og krár, verslanir og veitingastaðir í göngufæri.
Hótelið er stórt, með 392 herbergi og góða sameiginlega aðstöðu fyrir stóra hópa. Það er líka vinsælt fyrir einstaklinga og hópa sem sækja viðburði á hinum nýja og glæsilega Aviva-þjóðarleikvangi sem er skammt frá hótelinu. Um 30 mín gangur er að Stephen´s Green sem er í hjarta borgarinnar.
Herbergin eru rúmgóð, í klassískum stíl og búin öllum þægindum. Sérbaðherbergi er á öllum herbergjum, þráðlaus netaðgangur, te- og kaffibúnaður, fjölrása sjónvarp, hárþurrka og buxnapressa.
Raglans-veitingahúsið á hótelinu býður upp á fjölbreytta þjóðlega matreiðslu úr bestu fáanlegum hráefnum hverju sinni. Þá er einnig dæmigerður írskur bar á hótelinu og heitir því kunnuglega nafni The Dubliner.  Þar er oft lífleg stemning þegar eitthvað er um að vera á Aviva-leikvanginum og þangað koma innfæddir gjarnan til að fá sér gogginn af fyrirtaks matseðli og drykk fyrir og eftir leik. Einnig má horfa þar á leiki á stórum skjáum.
Ballsbridge er vinsælt ráðstefnuhótel með 13 fundarsali og getur hýst ráðstefnur og uppákomur fyrir allt að 1.000 manns.
Miðbær: 2 km - 30 mín. ganga - strætó stoppar fyrir framan hótelið
Veitingastaðir: Á hótelinu og í næsta nágrenni
Nettenging: Þráðlaus nettenging er á sameiginlegum svæðum og í herbergjum gegn gjaldi
Einstaklega vel staðsett í hjarta Dublin
Stutt í verslanir og veitingastaði
Eitt af vinsælustu hótelum VITA
Einstaklega fallegt fjögurra stjörnu hótel mjög vel staðsett í miðborg Dyflinnar. Hótelið lætur ekki mikið yfir sér þegar komið er að því, en þegar inn er komin er allt sérlega smekklegt. Örstutt er að göngu- og verslunargötunni Grafton Street að Trintity College og í Temple Bar hverfið.
Veitingarstaður hótelsins Francesca's Restaurant  er einn af betri veitingastöðum borgarinnar og barinn Jasmine er nútímalegur og smart. Á hótelinu er einnig tækjasalur og sauna. Herbergi eru hlýleg og búin helstu þægindum eins og síma, gervihnattasjónvarpi með flatskjá,  kvikmyndarásum, nettengingu, smábar og hárþurrku.
Brooks Hotel er meðlimur í Small Luxury Hotels of the World. Það hefur verið valið eitt af 100 bestu dvalarstöðum á Írlandi í Bridgestone-leiðsöguvísinum síðastliðin 3 ár.
Veitingastaðir: Á hótelinu og í næsta nágrenni
Veitingastaðir: Francesca's býður upp á írska og alþjóðlega matreiðslu auk þess er notalegt kaffihús á hótelinu
Bar: Jasmine Bar er fyrsti 'Great Whiskey Bar of the World" bar Írlands.
Nettenging: frítt wifi á herbergjum og sameiginlegum rýmum
Hótelið er eitt af elstu kennileitum borgarinnar
Klassískt og mjög huggulegt 115 herbergja hótel á besta stað í Dublin. Saga þessa hótels nær aftur til ársins 1863 og er byggingin eitt af helstu kennileitum borgarinnar.
Forsetabarinn á hótelinu er reyndar frægur um alla borg fyrir frábæra stemningu og skemmtilegt andrúmsloft. Klassískt og snyrtilegt hótel á besta stað í Dublin.
Saga þessa hótels nær aftur til ársins 1863 og er byggingin eitt af helstu kennileitum borgarinnar.
Herbergi eru fallega innréttuð með öllum þægindum eins og síma, flatskjá, gerfihnattasjónvarpi, netaðgangi, öryggishólfi, síma, hárþurrku, te- og kaffisetti.
Miðbær: 1 km - 15 mín. ganga
Veitingastaðir: Á hótelinu og í næsta nágrenni
Nettenging: Þráðlaus nettenging án endurgjalds er á sameiginlegum svæðum og í herbergjum
Skrautfjöður í miðbæ Dublin
Stendur við aðal verslunargötuna
Hótel Westbury tilheyrir hótelkeðjunni „Leading hotels of the World“ og er best staðsetta fimm stjörnu hótel borgarinnar. Stendur við Grafton stræti í hjarta Dyflinnar og er hreint ómótstæðilegt.
Stór og glæsileg setustofa, bar og veitingastaður bjóða gesti velkomna og síðdegis er setustofan gjarnan vel setin enda afar vinsælt að setjast niður í eftirmiðdagste á hótel Westbury.
Á hótelinu er tækjasalur og þráðlaust internet í sameiginlegum híbýlum og á herbergjum.  Innangengt er í lítið verslunarhús með fallegum verslunum.
Á hótelinu eru 205 glæsileg herbergi með hlýlegum litum og vönduðum húsgögnum.  Þau eru öll nýlega endurnýjuð.  Af aðbúnaði má  nefna góð rúm og rúmfatnað af bestu gerð.  Á baðherberginu eru „Acqua Di Parma „ snyrtivörur og hárþurrka.  Í svefnherberginu er  32“ sjónvarp og fín expresso kaffivél, sími, smábar og öruggishólf.
Algjört draumahótel í alla staði.
Veitingastaðir: Á hótelinu og í næsta nágrenni
Jón Baldvin hefur fylgt Íslendingum til eyjarinnar grænu í mörg ár. Hann las írskar bókmenntir við háskólann í Dublin.
Jón Baldvin hefur fylgt Íslendingum til eyjarinnar grænu í mörg ár. Hann las írskar bókmenntir við háskólann í Dublin.
Jón Baldvin Halldórsson er upplýsingafulltrúi Landspítala. Áður starfaði hann í mörg ár við fjölmiðla; blaðamaður á Vikunni og síðan á Dagblaðinu Vísi (DV) bæði sunnan heiða og norðan, fréttamaður hjá svæðisútvarpi RÚV á Akureyri en lengst stóð hann við á Fréttastofu Útvarpsins í Reykjavík, þ.e. frá 1986 til 1999.
Jón Baldvin er frá Jarðbrú í Svarfaðardal. Hann var stúdent frá Menntaskólanum á Akureyri árið 1975 en nam síðan íslensku, ásamt uppeldis- og kennslufræði í Háskóla Íslands.  Að þeim fræðum lærðum las hann írskar bókmenntir við Trinity háskólann í Dublin á árunum 1980 til 1982 og tók þá Írlandsbakteríuna sem hann hefur verið haldinn síðan. Tengslin við Írland frá námsárum leiddu til þess að Jón Baldvin fór að fylgja Íslendingum til eyjarinnar grænu sem fararstjóri sem hann hefur síðan gert margoft fyrir ýmsar ferðaskrifstofur.
Svanhildur hefur unnið sem fararstjóri allt frá árinu 1991. Hún hefur starfað um víða veröld og deilt af þekkingu sinni til áhugasamra Íslendinga.
Svanhildur hefur unnið sem fararstjóri allt frá árinu 1991. Hún hefur starfað um víða veröld og deilt af þekkingu sinni til áhugasamra Íslendinga.
Af stöðum og svæðum þar sem Svanhildur hefur starfað á sem fararstjóri má nefna meðal annars Mallorca, Portúgal, Benidorm, Sardiníu, Kúbu, Barcelona, Lissabon, Sevilla, Tenerife og nú síðast á Kanarí.
Ekki má gleyma Dublin en segja má að þar þekki Svanhildur, sem oftast er kölluð Svana í „bransanum“, hvern krók og kima enda hefur hún dvalið þar reglulega allt frá því að hún hóf störf sem fararstjóri þar í borg fyrir tæpum 20 árum. Svana fór fyrir ótal ferðum fyrir ýmsar ferðaskrifstofur á árum áður til Dublin og er nú aðalfararstjóri í ferðum VITA þangað.
Undanfarin ár hefur Svana starfað í hótelrekstri á Íslandi ásamt manni sínum, lengst af á Icelandair Hótel Klaustri, en einnig á Icelandair Hótel Flúðum og Selfossi og nú síðast á Hótel Eddu Höfn sumarið 2013.
Sjá Kortasýn Sjá gististaði
Vertu fyrst(ur) til að fá fréttir af tilboðunum okkar
Ég hef líka áhuga á:
Skógarhlíð 12, 105 Reykjavík
Authorised by the Icelandic Tourist Board
Vita © Allur réttur áskilinn 2014 Opnunartími skrifstofu: Mán. - fös. 09:00 - 17:00